Unntatt offentlighet § 6.7

Felles budsjettforslag: Nasjonalt program for kartlegging og 

overvåking av biologisk mangfold. Beløp totalt:  27 mill. kr hvorav MD’s andel 5,0 mill. kr

Stortinget har ved flere anledninger, seinest i Innst.S. nr. 295 (2000-2001) om Rikets miljøtilstand, etterspurt et program for kartlegging og overvåking av biologisk mangfold. I Sem-erklæringen slo Regjeringen fast at et slikt program skal være etablert fra 2003. MD, LD, FiD, OED, UFD, FD og SD går derfor sammen om å fremme et felles budsjettforslag for kartlegging og overvåking. Budsjettforslaget fremmes som ny satsing med en årlig ramme på 19 mill kr over 4 år, samt 8 mill kr til artsdatabanken som gis varig virkning.

Departementenes andel av fellessatsingen forutsettes fremmet av de enkelte departementene til Halvorsbøle. Det samlede forslaget fremmes også i denne framstillingen. 

Tiltakets formål og varighet

St. meld nr 42 (2000-2001). ”Biologisk mangfold. Sektoransvar og samordning”, som ligger til behandling i Stortinget, har lagt rammer for etableringen av et nasjonalt program for kartlegging og overvåking. Det overordnede målet er å styrke og samordne de forskjellige sektorenes kartlegging og overvåking av biologisk mangfold, for å gjøre det kostnadseffektivt og unngå dobbeltarbeid. Det foreslås gjennomføring av et 4-årig kartleggings- og overvåkingsprogram, samt en fast årlig bevilgning til artsdatabank. 

Behovet for tiltaket og forventede resultater

Kartlegging og overvåking er en forutsetning for utvikling av et nytt kunnskapsbasert forvaltningssystem for biologisk mangfold i Norge. Dette vil bidra til et bedre beslutningsgrunnlag ved avveining av ulike samfunnshensyn. Informasjon om områder med stor verdi for biologisk mangfold skal legges inn i databaser og være tilgjengelig slik at alle sektorer og forvaltningsmyndigheter kan bruke dette i planleggings- og beslutningsprosesser. En lignende identifisering av biologisk mangfold har vært pålagt alle EU-land og er etablert gjennom systemet ”Natura 2000”.

Det nasjonale programmet for kartlegging og overvåking skal gi en kostnadseffektiv forvaltning av biologisk mangfold som gir forutsigbare rammebetingelser for næringsliv, sektormyndigheter og allmennhet. Kunnskapen skal  gi forvarsel om nye miljøproblemer, og derved gi grunnlag for å sette inn tiltak på et tidlig stadium. Den vil også kunne redusere mulige konflikter knyttet til bevaring og ulike former for bruk av det biologiske mangfoldet. Biologisk mangfold inngår i de nasjonale resultatmålene på miljøområdet med tilhørende nøkkeltall, jf St. meld. 24, (2000-2001). Programmet vil gi nødvendig kunnskap om måloppnåelse og behovet for å sette inn tiltak for å nå målene. 

Aktivitet og bevilgning i 2003

Programmet for kartlegging og overvåkning av biologisk mangfold

tar utgangspunkt i dagens situasjon og vil samordne eksisterende aktiviteter, utvikle påbegynte aktiviteter og etablere nye aktiviteter på tvers av sektorene.

Forslaget gjelder et program med fire års varighet med hovedvekt på kartleggingsaktiviteter (aktivitet 1-6 i tabellen under) i første del av 4års-perioden og videreutvikling av overvåkningsaktiviteter i andre del (aktivitet 7-9). Kartleggingsaktivitetene som  inngår i det nye programmet vil ha hovedfokus på kartlegging  og verdisetting av spesielt viktige områder for biologisk mangfold, mens overvåkningen fokuserer på all norsk natur og effekter av menneskelig aktivitet. Det foreslås i tillegg en egen følgeforskning knyttet til programmet (aktivitet 10).

	
	Aktivitet
	Varighet

	1.
	DE MEST TRUA ARTENE OG NATURTYPENE

Et felles ekstra løft for å kartlegge og overvåke de mest trua artene og naturtypene i Norge. Nødvendig basiskunnskap for kartlegging av trua arter og naturtyper finnes nå. 


	2003-2005

	2.
	FERSKVANN

Systematisering av eksisterende kunnskap. Kartlegging av spesielt viktige områder for biologisk mangfold etter behov. 
	2003-2006

	3.
	KYST og HAV 

Kartlegging av spesielt viktige områder for biologisk mangfold i marine områder. Kystnære områder prioriteres. Koblingen til FID´s kartleggingsplaner sikres.
	2003-2006

	4.
	KULTURLANDSKAP

Samordning og  utvidelse av dagens kartlegging av biologisk mangfold i kulturlandskap. Det legges hovedvekt på jordbrukets kulturlandskap. Vurdere utvidelse av pågående programmer for bedre å ivareta biologisk mangfold.
	2003-2006

	5.
	SKOG

Harmonisering av pågående kartlegging av biologisk mangfold. Utvide kartleggingen av allerede vernet skog og programmer for bedre å ivareta biologisk mangfold. Det konkrete innholdet vil bli drøftet nærmere.
	2003-2006

	6.
	FJELL, MYR OG VÅTMARK. 

Kartlegging av biologisk viktige områder i disse naturtypene.
	2004-2006

	7.
	EFFEKTER AV FORURENSING PÅ BIOLOGISK MANGFOLD

Overvåkning hovedsakelig rettet mot global forurensingsproblematikk. Utvidelse og samkjøring av pågående overvåkningsprogram. Utvikle overvåkning mot effekter av klimaendringer og miljøgifter.
	2003-2006

	8.
	KARTLEGGING OG OVERVÅKNING AV FREMMEDE ARTER

Sette i gang kartlegging og overvåkning av fremmede arter. Slik systematisk overvåkning finnes ikke i dag. Etter hvert innarbeide denne kunnskapen i etablerte overvåkningsprogrammer slik at en får kontinuerlig kunnskap om fremmede arter i norsk natur og virkningen av disse på den stedene norske naturen.
	2003-2006

	9. 
	EFFEKTER AV AREALBRUK PÅ BIOLOGISK MANGFOLD

Den viktigste trusselen mot biologisk mangfold i Norge er omdisponering og endring av areal. Svært lite av den pågående overvåkningen er rette mot effekter av dette. Slik overvåkning må bygges opp. 
	2004-2006

	10
	FØLGEFORSKNING SOM STØTTER PROGRAMMET

Det er viktig at kunnskapen erverves på en metodisk tilfredsstillende måte, slik at kartleggings- og  overvåkningsdataene holder god kvalitet, og kan brukes både i forvaltning og forskning.
	2003-2006


Økonomiske og administrative konsekvenser

Det nasjonale programmet er en større ny satsing og vil kreve økt økonomisk innsats og samarbeid mellom berørte departementer i perioden 2003-2006. Oppfølging med overvåking og evt. utvikling av kartleggingsdata bør etter programperioden skje med bruk av økonomiske midler som dekkes i de årlige budsjettprosessene. Utviklingen av IT-teknologien, satelitteknologi mv. bør også på sikt gi effekt og innsparinger for kartlegging, overvåking og drift av tilhørende databaser.

Forslag til bevilgning og fordeling mellom departementer

	Departement
	Nytt program –aktivitet 1-10
	Artsdatabank
	Sum  mill.

	MD
	3
	3
	6**

	LD
	4.6
	0.4
	5

	FID
	4.6
	0.4
	5

	OED
	2.6
	0.4
	3

	UFD
	1
	3
	4

	FD
	1.6
	0.4
	2

	SD
	1.6
	0.4
	2

	
	19 mill
	8 mill*
	27 mill


* Artsdatabank er ikke nærmere beskrevet. Det henvises til rapporten: ”Forslag til etablering og drift av artsdatabank i Norge”, fremlagt av UFD. De foreslåtte 8 millioner gis varig virkning. Merk at UFD i tillegg fremmer  forslag om midler til artsdatabanken gjennom en større pott til UH-sektoren.

** Av MDs andel på 6 mill kr, tas 1 mill kr innenfor MDs ramme mens det foreslås 5 mill kr i friske midler.

Eksempel på kostnadseffektivitet er økt forutsigbarhet for de som ønsker å utnytte arealer og drive virksomhet i kommunen. Dette er f.eks. viktig for FD i forbindelse med etablering og drift av skytefelt, for kommunene i forbindelse med boligbygging, eller for NHD og næringslivet i forbindelse med bygging av turistanlegg og parkeringsplasser. Ved utbyggingsprosjekter som krever konsekvensutredninger er innhenting av data i dag kostnadskrevende, men kan effektiviseres ved at data finnes i databasene som nå etableres for biologisk mangfold.

Kapitler og poster

Departementene, som tar del i programmet, fremmer sine andeler over eget budsjett til Halvorsbøle. MDs andel på 5 mill kr kan inntil videre settes opp på kap 1410 post 21. 

Kommunale egenandeler

Ingen.

